Pajevonio pagrindinė mokykla

Vilkaviškio rajono Pajevonio pagrindinė mokykla – buvusi dieninė, savarankiško mokymosi bendrojo lavinimo mokykla Pajevonyje (Vilkaviškio raj.), vykdžiusi ikimokyklinio ugdymo, pradinio, pagrindinio, vidurinio ir papildomo ugdymo programas. Įstaigos kodas 290486810. Steigėjas – Vilkaviškio rajono savivaldybė.Vilkaviškio rajono Pajevonio pagrindinė mokykla. Aikos.smm.lt (tikrinta 2022-06-19). Dabar tai Virbalio pagrindinės mokyklos skyrius.Virbalio pagrindinės mokyklos Pajevonio pagrindinio ugdymo skyrius. Aikos.smm.lt (tikrinta 2022-06-19).

 Istorija 
miniatiūra|250px|left|Sporto aikštelė

1551–1650 m. Pajevonio parapijoje veikė katalikų mokykla prie bažnyčios. 1774–1802 m. Edukacinės komisijos sprendimu mokykla pertvarkyta į valstybinę. Prieš Pirmąjį pasaulinį karą buvo atidaryta pradinė mokykla, kuri priklausiusi Vilkaviškio apskričiai, Pajevonio valsčiui. Apie 1926 m. mokyklos vedėjo J. Matulaičio iniciatyva pastatyta raudonų plytų mokykla, kurioje mokėsi apie 70 mokinių. 1930 m. pastatytas antras mokyklos aukštas, buvo 6 mokyklos skyriai.

Antrojo pasaulinio karo metais mokykla buvo sugriauta, pokario metais pradinės klasės mokėsi privačiuose namuose. 1949 m. pradinė mokykla išaugo į septynmetę. 1961 m. septynmetė mokykla pertvarkyta į aštuonmetę. 1963 m. prie mokyklos pristatytas priestatas. Nuo 1969 m. rugsėjo 1 d. aštuonmetė mokykla išaugo į vidurinę. 1981 m. pastatytas naujas mokyklos pastatas. 2011 m. mokykla išleido paskutinę – keturiasdešimt trečiąją abiturientų laidą. 2011 m. rugsėjo 1 d. mokykla reorganizuota į pagrindinę.Mokyklos istorija. Lm.lt (tikrinta 2022-06-19).

2021 m. mokykla prijungta prie Virbalio pagrindinės mokyklos kaip skyrius, o 2024 m. – išregistruota.

 Direktoriai 
 Stasė Jakimavičienė
 Edvardas Jakimavičius
 V. Genys
 Paulius Dausinas

 Šaltiniai 

 Nuorodos 
 Mokyklos svetainė 

Kategorija:Pajevonys
Kategorija:Vilkaviškio rajono savivaldybės mokyklų skyriai